จับตา! MORE ฟลอร์ 4 หลังคำสั่งขายค้างกว่า 400 ล้านหุ้น
จับตาพรุ่งนี้ (22 พ.ย.) ราคาหุ้น MORE ดิ่งฟลอร์ครั้งที่ 4 หลังคำสั่งขายค้างกว่า 400 ล้านหุ้น
จับตาพรุ่งนี้! MORE ฟลอร์ครั้งที่ 4 หลังคำสั่งขายค้างกว่า 400 ล้านหุ้น
21 พ.ย. 2565

ผู้สื่อข่าวรายงานว่า วันนี้ (21 พ.ย.65) ตลาดหลักทรัพย์แห่งประเทศไทย (ตลท.) ปลดเครื่องหมาย SP หุ้นบริษัท มอร์ รีเทิร์น จำกัด (มหาชน) หรือ MORE หลังจากครบกำหนดใช้เครื่องหมาย SP ในวันที่ 18 พ.ย.65 ส่งผลให้หุ้น MORE สามารถดำเนินการซื้อขายหลักทรัพย์ได้ตามปกติ

ทั้งนี้ช่วงเปิดตลาดราคาหุ้น MORE ได้ปรับตัวลงมาที่ระดับ 0.96 บาท ซึ่งทำจุดต่ำสุดของวัน (ราคา Floor) เป็นครั้งที่ 3 หลังจากก่อนหน้านี้เมื่อวันที่ 10-11 พ.ย.65 ราคาหุ้นร่วงติดฟลอร์ 2 วันติด โดยวันนี้ราคาหุ้น MORE อยู่ที่ระดับฟลอร์ต่อเนื่องตลอดทั้งวันจนกระทั่งปิดตลาดวันนี้ที่ระดับ 0.96 บาท ลบ 0.41 บาท หรือ 29.93% ด้วยมูลค่าซื้อขาย 8.53 ล้านบาท
โดยจากการสำรวจจำนวนหุ้นที่มีการซื้อขายวันนี้ พบว่า มีจำนวนหุ้นด้านฝั่งขาย (Offer) ค้างอยู่ประมาณ 409.47 ล้านหุ้น แบ่งเป็น ที่ระดับราคา 0.96 บาท ซึ่งเป็นราคา Floor สำหรับการซื้อขายในวันนี้ จำนวน 4074.64 ล้านหุ้น, ที่ระดับราคา 0.97 บาท จำนวน 917,500 หุ้น, ที่ระดับราคา 0.98 บาท จำนวน 166,100 หุ้น, ที่ระดับราคา 0.99 บาท จำนวน 204,600 ล้านหุ้น  และที่ระดับราคา 1.00 บาท จำนวน 541,400 ล้านหุ้น ดังนั้นจึงเป็นที่น่าจับตาว่า ในวันพรุ่งนี้ (22 พ.ย.65) ราคาหุ้น MORE จะยังคงปรับตัวลงต่อเนื่องมาที่ราคา Floor เป็นครั้งที่ 4 หรือไม่